Uznesenie Okresného súdu Prievidza sp. zn. 24P/24/2024 z 26. 7. 2024
Uznesenie Okresného súdu Prievidza z 26. júla 2024, sp. zn. 24P/24/2024, ECLI:SK:OSPD:2024:3824201089.2
Súd: Okresný súd Prievidza
Spisová značka: 24P/24/2024
ECLI: ECLI:SK:OSPD:2024:3824201089.2
Dátum vydania: 26. 7. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 24P/24/2024 3824201089 26. 07. 2024 Mgr. Miriam Manová ECLI:SK:OSPD:2024:3824201089.2
Uznesenie Okresný súd Prievidza vo veci starostlivosti súdu o mal. A. B., nar. XX.XX.XXXX v C., mal. A. B., nar. XX.XX.XXXX v C., mal. A. B., nar. XX.XX.XXXX v C. a mal. A. B., nar. XX.XX.XXXX v C., v konaní zastúpenými kolíznym opatrovníkom Úradom práce, sociálnych vecí a rodiny Partizánske, deti rodičov: matky A. B., nar. XX.XX.XXXX, trvale bytom D. E. XXX/XX, XXX XX C., štátnej občianky SR, zastúpenej advokátkou D. D. F. G., so sídlom Advokátskej kancelárie Vlárska 458, 911 05 Trenčín, a otca A. B., nar. XX.XX.XXXX, trvale bytom H. G. XX, XXX XX A. H., štátneho občana SR, zastúpeným opatrovníčkou I. B., nar. XX.XX.XXXX, trvale bytom J. XXX/XX, XXX XX C., štátnou občianskou SR, zastúpeným advokátkou Mgr. Katarínou Šimánkovou, so sídlom Advokátskej kancelárie Jesenského 230/7, 958 01 Partizánske, v konaní o návrhu matky mal. detí na zverenie mal. detí do jej osobnej starostlivosti a určenie vyživovacej povinnosti zo strany otca mal. detí, a v konaní o návrhu otca mal. detí na zverenie mal. detí do striedavej osobnej starostlivosti, takto rozhodol: I. Súd konanie o návrhu matky mal. detí zo dňa 23.02.2024 z a s t a v u j e. II. Súd konanie o návrhu otca mal. detí zo dňa 14.03.2024 z a s t a v u j e. III. Žiaden z účastníkov n e m á
právo na náhradu trov konania. odôvodnenie:
1. Návrhom doručeným Okresnému súdu Prievidza dňa 23.02.2024 sa matka mal. detí domáhala, aby súd zveril maloleté deti: A. B., nar. XX.XX.XXXX v C., A. B., nar. XX.XX.XXXX v C., A. B., nar. XX.XX.XXXX v C. a A. B., nar. XX.XX.XXXX v C. do jej osobnej starostlivosti, a zároveň, aby súd rozhodol o vyživovacej povinnosti zo strany otca mal. detí s účinnosťou od 01.02.2024. 2. Otec mal. detí sa návrhom doručeným Okresnému súdu Prievidza dňa 14.03.2024 (č. l. 12-13) domáhal, aby súd zveril maloleté deti: A. B., nar. XX.XX.XXXX v C., A. B., nar. XX.XX.XXXX v C., A. B., nar. XX.XX.XXXX v C. a A. B., nar. XX.XX.XXXX v C. do striedavej osobnej starostlivosti rodičov. 3. Dňa 17.05.2024 (č. l. 78-79) vzala matka mal. detí svoj návrh zo dňa 23.02.2024 na úpravy práv a povinností rodičov k mal. deťom v celom rozsahu späť a žiadala konanie zastaviť. 4. Otec mal. detí dňa 18.06.2024 (č. l. 101-102) vzal svoj návrh na zverenie mal. detí do striedavej osobnej starostlivosti v celom rozsahu späť a žiadal konanie zastaviť. 5. Podľa § 29 ods. 1 - ods. 3 Civilného mimosporového poriadku, navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí.
6. Späťvzatie návrhu matkou mal. detí bolo otcovi mal. detí doručené dňa 19.06.2024, právnej zástupkyni otca mal. detí dňa 29.05.2024, zástupcovi kolízneho opatrovníka dňa 27.05.2024, a opatrovníčke otca mal. detí dňa 03.06.2024. Opatrovníčka otca mal. detí, otec mal. detí, právna zástupkyňa otca mal. detí a kolízny opatrovník so späťvzatím návrhu matkou mal. detí súhlasili. 7. Späťvzatie návrhu otcom mal. detí bolo doručené opatrovníčke otca mal. detí dňa 02.07.2024, právnej zástupkyni matky mal. detí dňa 24.06.2024, kolíznemu opatrovníkovi dňa 24.06.2024, matka mal. detí si predmetnú zásielku neprevzala v odbernej lehote a teda sa ku späťvzatiu návrhu otca mal. detí matka mal. detí nevyjadrila, pričom bola poučená, že v prípade, že sa k späťvzatiu návrhu nevyjadrí, súd bude predpokladať, že nemá námietky. 8. V dôsledku prejavu vôle matky mal. detí za súhlasu kolízneho opatrovníka, opatrovníčky otca mal. detí, právnej zástupkyne otca mal. detí so späťvzatím návrhu, súd konanie o návrhu matky mal. detí na zverenie mal. detí do starostlivosti matky a určenie vyživovacej povinnosti zo strany otca mal. detí zo dňa 23.02.2024 zastavil, a v dôsledku prejavu vôle otca mal. detí za súhlasu jeho opatrovníka, kolízneho opatrovníka, zástupkyne matky mal. dieťaťa konanie o návrhu otca mal. detí na zverenie mal. detí do striedavej osobnej starostlivosti rodičom zo dňa 04.06.2024, zastavil. 9. O náhrade trov konania súd rozhodol podľa § 52 Civilného mimosporového poriadku, kedy žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu m o ž n o podať odvolanie do 15 dní od jeho doručenia prostredníctvom Okresného súdu Prievidza na Krajský súd v Žiline. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada
mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci.

